91/396/ETY: Neuvoston päätös, tehty 29 päivänä heinäkuuta 1991, yhtenäisen Euroopan hätänumeron käyttöön ottamisesta



Virallinen lehti nro L 217 , 06/08/1991 s. 0031 - 0032

Suomenk. erityispainos Alue 13 Nide 20 s. 0232

Ruotsink. erityispainos Alue 13 Nide 20 s. 0232



NEUVOSTON PÄÄTÖS, tehty 29 päivänä heinäkuuta 1991, yhtenäisen Euroopan hätänumeron käyttöön ottamisesta (91/396/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, erityisesti sen 235 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että puhelin on paras keino yhteyden ottamiseksi kaikenlaisiin hätäpalveluihin; ja tällä hetkellä tähän tarkoitukseen käytetään eri puhelinnumeroita jäsenvaltioissa, tällaiset erot aiheuttavat muissa jäsenvaltioissa hätätilanteisiin joutuneille kansalaisille ongelmia ottaa yhteyttä vastuussa oleviin palveluihin, sekä yksityisen että ammattimatkailun huomattava kasvu yhteisössä on luonut tarpeen ottaa käyttöön yhtenäinen Euroopan hätänumero, uuden teknologian käyttöön ottaminen yleisissä puhelinverkoissa ja kehittyneiden televiestinnän infrastruktuurien yhteensovitettu käyttöön ottaminen tarjoaa ainutlaatuisen mahdollisuuden yhtenäisen Euroopan hätänumeron toteuttamiselle tarvittaessa rinnakkain olemassa olevien kansallisten hätänumerojen kanssa, yhteisön yhteistyön uusista muodoista pelastuspalvelussa 13 päivä helmikuuta 1989 antamassaan päätöslauselmassa(4) neuvosto korosti, että on toivottavaa ottaa käyttöön lisäksi koko yhteisössä yhtenäinen hätänumero, jonka ansiosta erityisesti hätä- tai katastrofitilanteessa olevat kansalaiset voivat soittaa asiaa koskeviin kansallisiin hätäpalveluihin, Euroopan parlamentti on toistuvasti korostanut tällaisen numeron käyttöön ottamisen tärkeyttä, etenkin 12 päivänä joulukuuta 1988 antamissaan televiestintää koskevissa päätöslauselmissa(5), suosituksessaan T/SF1 vuodelta 1976 Euroopan posti- ja telehallintojen konferenssi (CEPT) suosittelee numeron 112 käyttämistä yhtenäisenä Euroopan hätänumerona, vain hyvin harvat jäsenvaltiot ovat noudattaneet tätä suositusta, kaikissa jäsenvaltioissa on mahdollista tehdä suunnitelma numeron 112 vapauttamiseksi tähän tarkoitukseen, useat jäsenvaltiot voisivat ottaa numeron 112 käyttöön vuoteen 1992 mennessä; joillekin jäsenvaltioille tämä kuitenkin aiheuttaisi ongelmia, koska niiden täytyisi tehdä suunnittelemattomia muutoksia tai muuttaa jo tehtyjä suunnitelmia, tämän vuoksi tietty joustavuus aikataulussa hätänumeron käyttöön ottamiseksi näissä jäsenvaltioissa on suotavaa, numeron 112 käyttöön ottaminen on mahdollista vuoteen 1996 mennessä jopa niissä jäsenvaltioissa, joissa on tiettyjä vaikeuksia, niiden teknisten, rahoituksellisten, toiminnallisten ja kaupallisten seurausten lisäksi, jotka aiheutuvat valitun numeron käyttöön ottamisesta yleisissä televerkoissa, jäsenvaltioiden on toteutettava tarvittavat, kansallisten hälytysjärjestelmien järjestämiseen asianmukaisimmat järjestelytoimenpiteet sen varmistamiseksi, että tähän numeroon soitettuihin puheluihin vastataan ja että ne käsitellään riittävällä tavalla; tässä yhteydessä olisi toivottavaa eri kansallisten järjestelmien mahdollisuudet huomioon ottaen pyrkiä vähentämään erilaisesta kielitaidosta mahdollisesti aiheutuvia ymmärtämisvaikeuksia; yhtenäistä Euroopan hätänumeroa voitaisiin tarvittaessa käyttää rinnakkain muiden olemassa olevien kansallisten säännösten kanssa, hätänumeroiden saatavuudesta on säädetty kaikissa jäsenvaltioissa lailla, asetuksella tai hallinnollisin määräyksin, ja eriävä kehitys tällä alalla on vältettävä, ja perustamissopimuksessa ei ole muita määräyksiä tämän päätöksen tekemiseksi tarvittavista valtuuksista kuin 235 artiklaan sisältyvät, ON TEHNYT TÄMÄN PÄÄTÖKSEN: 1 artikla 1 Jäsenvaltioiden on huolehdittava siitä, että numero 112 otetaan yhtenäisenä Euroopan hätänumerona käyttöön yleisissä puhelinverkoissa sekä tulevaisuudessa digitaalisissa monipalveluverkoissa ja yleisissä matkaviestinpalveluissa. 2 Yhtenäinen Euroopan hätänumero otetaan tarvittaessa käyttöön rinnakkain muiden olemassa olevien kansallisten hätänumeroiden kanssa. 2 artikla Yhtenäinen Euroopan hätänumero otetaan käyttöön viimeistään 31 päivänä joulukuuta 1992, lukuun ottamatta tapauksia, joihin sovelletaan 3 artiklaa. 3 artikla 1 Jos yhtenäisen Euroopan hätänumeron täydellinen käyttöön ottaminen jäsenvaltiossa 2 artiklassa määrättyyn päivämäärään mennessä on erityisten teknisten, rahoituksellisten, maantieteellisten, tai järjestelyvaikeuksien vuoksi mahdotonta tai liian kallista, kyseisen jäsenvaltion on ilmoitettava komissiolle näistä vaikeuksista. 2 Edellä 1 kohdassa tarkoitetussa tapauksessa kyseisen jäsenvaltion on yhtenäisen Euroopan hätänumeron täydellistä käyttöön ottamista varten ilmoitettava komissiolle asianmukaisin selityksin ja perusteluin uusi päivämäärä, jonka on oltava viimeistään 31 päivä joulukuuta 1996. 4 artikla Jäsenvaltioiden on toteutettava tarvittavat toimenpiteet sen varmistamiseksi, että yhtenäiseen Euroopan hätänumeroon soitettuihin puheluihin vastataan ja että ne käsitellään asianmukaisesti hälytysjärjestelmien kansalliseen järjestelmään parhaiten sopivalla tavalla ja ottaen huomioon verkkojen tekniset mahdollisuudet. 5 artikla Tämä päätös on osoitettu kaikille jäsenvaltioille. Tehty Brysselissä 29 päivänä heinäkuuta 1991. Neuvoston puolesta Puheenjohtaja H. VAN DEN BROEK (1) EYVL N:o C 275, 1.11.1990, s. 4 (2) EYVL N:o C 231, 17.9.1990, s. 83 ja EYVL N:o C 183, 15.7.1991 (3) EYVL N:o C 62, 12.3.1990, s. 1 (4) EYVL N:o C 44, 23.2.1989, s. 1 (5) EYVL N:o C 12, 16.1.1989, s. 66